钦定古今图书集成/理学汇编/学行典/第237卷 > 裴羽
## 钦定古今图书集成/理学汇编/学行典/第237卷 > 裴羽

按《五代史杂传》：“裴羽，字用化，其父贽相唐僖宗，官至
司空。羽以一品子为河南寿安尉，事梁为御史台主
簿，改监察御史。唐明宗时为吏部郎中，与右散骑常
侍陆崇使于闽，为海风所飘至钱塘。是时吴越王钱
镠与安重诲有隙，唐方绝镠朝贡，羽等被留经岁，而
崇以疾卒。后镠遣羽还，羽求载崇尸与俱归，镠初不”
许，羽以语感动，镠乃恻然许之，因附《羽表》自归。明宗
得《镠表》，大喜，由是吴、越复通于中国。羽获崇丧至京
师，及其橐装，还其家，士人皆多羽之义。羽，周太祖时
为左散骑常侍，卒赠户部尚书。